Kliek op enige van die onderstaande foto’s om ’n fotobeeld te sien van Eid wat reg deur die wêreld gevier word.
Zachariah was een van Mowbray se bekendste inwoners. Sy adres was die groot bos langs die M5, óf die groot bos regs van die parkie. In die winter had hy glo by tye ’n aanbod van onderdak in ’n garage aanvaar.
Dit was nie lank voor ek vir Zach ontmoet het nie. Sonder ’n enkele tand in sy mond het hy gelag en gegroet en begin vertel.
Zach het die somers geniet en het telkens in die parkie op ’n bankie gesit. Dan het hy soos ’n Lord gelyk wat oor sy trotse besitting uitstaar. In die winter het hy ook die sonnetjie opgesoek, maar dan was dit merendeels om die klere droog en die lyf warm te kry.
Zach is hierdie winter oorlede. En iemand, ek vermoed ek weet wie, het die ander dag ’n steentjie ingemessel in die muur, mooi tussen Zach se bankie en Zach se bos. Die inskripsie lees:
Saluut Zach. Ek het hierdie reënboog in jou parkie afgeneem; ek het net langs jou bankie gestaan toe ek die knoppie gedruk het. Die government birds gaan goed aan.
Google vier vandag die geboorte van Jorge Luis Borges, die Argentynse skrywer wat gedroom het van ’n enorme biblioteek wat enorme hoeveelhede data bevat en een waarin die leser voortdurend ’n nuwe keuse moet maak om na ’n nuwe stel data te gaan – soos ’n vurk in die pad.
4. Paul Hammer se Victoria West. Paul het dit vir sy ma geskryf. Greg Andrews, die hoof van HeadStraight, het Paul se ma begrawe. Hy was daar gisteraand.
Johannes is egter ’n joernalis en een wat nie tou opgee nie. Hy het hulle waaragtig opgespoor en ’n wonderlike artikel in gister se Rapport gepubliseer oor die twee broers.
Die boek is by alle goeie winkels te koop, en as hulle dit nie het nie, sê hulle dit vir jou bestel; onthou dis hulle plig.
Die kortlyste vir die ATKV-Woordveertjies 2011 in die volwasse kategorie is ook bekend; hulle wenners word eers in September bekendgemaak.